পুয়ের্তো রিকোতে ইসলাম
২০০৭ সালের পরিসংখ্যান অনুযায়ী ৫,০০০ এর অধিক সংখ্যক মুসলমান পুয়ের্তো রিকোতে বাস করেন, যা দেশটির মোট জনসংখ্যার ০.১%। প্রথম দিককার মুসলমান সম্প্রদায়ের লোকেরা ছিলেন জর্ডান ও ফিলিস্তিনের অভিবাসী যারা ১৯৫৮ থেকে ১৯৬২ সালের মাঝামাঝি সময়ে দেশটিতে এসেছিলেন। দ্বীপটির অধিকাংশ মুসলমানই 'কাগুয়াস' শহরে বাস করেন। সেখানে তারা রেস্তোরাঁ, জুয়েলারি দোকান ও কাপড়ের দোকান চালান। প্রথমদিকে 'রিও পেদ্রাস' জেলার একটি মসজিদে দ্বীপটির মুসলমানেরা নামায আদায় করলেও দেশটির বিভিন্ন শহরে মসজিদ গড়ে উঠেছে।